पाएं अपने शहर की ताज़ा ख़बरें और फ्री ई-पेपरडाउनलोड करें
महात्मा गांधी अस्पताल में जल्द ही 40 ऑक्सीजन युक्त बेड उपलब्ध होना शुरू हो जाएंगे। इसको लेकर काम शुरू हो चुका है। अस्पताल के 5 वार्डों में काम जारी है। वर्तमान में 210 बेड ऑक्सीजन सुविधा से युक्त है। नए 40 बेड की स्थापित होने पर कुल 250 ऑक्सीजन युक्त बेड हो जाएंगे। अस्पताल के कुपोषण वार्ड, बर्न वार्ड, सर्जिकल आईसीयू, पुराना चिल्ड्रन वार्ड और पुराना एनआईसीयू में अस्पताल प्रशासन ऑक्सीजन युक्त बेड की व्यवस्था कर रहा है।
इसके साथ ही 100 ऑक्सीजन कंसन्ट्रेटर भी मंगाए गए जिनकी सप्लाई के बाद ऑक्सीजन की खपत कम हो जाएगी। वहीं अन्य संक्रमितों के लिए ऑक्सीजन सप्लाई पूरी तरह से हो सकेगी। इस कंसन्ट्रेटर के बाद 100 पाइंट उपलब्ध होंगे जिससे ऑक्सीजन की सप्लाई हो सकेगी। पीएमओ डॉ. अरुण गौड़ ने बताया कि 40 बेड ऑक्सीजन युक्त स्थापित हो जाने से सुविधाएं बढ़ जाएंगी। ऑक्सीजन कंसन्ट्रेटर भी मंगाए है जिसकी सप्लाई जल्द होने वाली है। संक्रमितों की सुविधा के लिए अधिक से अधिक प्रयास कर रहे हैं।
ऑक्सीजन प्लांट लगेगा, क्षमता 500 सिलेंडर रोज...कोरोना की दूसरी लहर में ऑक्सीजन की किल्लत देखते हुए राज्य सरकार ने प्रदेशभर में प्लांट लगाना तय किया है। मुख्यमंत्री की अध्यक्षता में जयपुर में बुधवार शाम हुई बैठक में भीलवाड़ा में भी 500 सिलेंडर रोज लिक्विड ऑक्सीजन रिफिलिंग प्लांट लगाना तय हुआ। प्लांट का संचालन यूआईटी करेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn